text: Stortalent får kontrakt i Sønderjyske
  24 maj 2013 kl. 06.43
  Fodbold: Sønderjyske styrker angrebet med ungt angrebstalent. Klubben har forfremmet Mikael Uhre til superliga truppen med en 2-årig kontrakt.
  Den 18-årige angriber Mikael Uhre kommer oprindeligt fra Skovlund i Vestjylland.
  De seneste tre år har han været tilknyttet Haderslev Idrætsakademi og SønderjyskEs U17 og U19 ligahold, og her har han ifølge sportschef Ole Nielsen imponeret den sportslige ledelse i klubben.
  - Mikael Uhre har vist en kolossal udvikling i dette forår. Der er altså et stort spring fra U19 fodbold til senior fodbold på liganiveau. Mikael er en spændende angriber med et stort udviklingspotentiale, og vi glæder os til at følge ham i de kommende år, siger Ole Nielsen.
  Mikael Uhre har i foråret optrådt flere gange som indskifter på superliga holdet.
  